open-index/open-wikipedia-markdown huggingface dataset:
Οργανισμός της Ευρωπαικής Ενώσης για το Διαστημικό Πρόγραμμα

Ο **Οργανισμός της Ευρωπαικής Ενώσης για το Διαστημικό Πρόγραμμα** (αγγλικά: European Union Agency for the Space Programme - EUSPA) είναι o οργανισμός της Ευρωπαϊκής Ένωσης που αντικατέστησε τον οργανισμό για το ευρωπαϊκο GNSS. Ιδρύθηκε με τον Κανονισμό 2021/696 του Συμβουλίου και του Κοινοβουλίου της της 28ης Απριλίου 2021. Η έδρα του βρίσκεται στην Πράγα της Τσεχικής Δημοκρατίας.

## Αποστολή
Ο Οργανισμός της Ευρωπαϊκής Ένωσης για το Διαστημικό Πρόγραμμα (EUSPA) έχει ως κύρια αποστολή του την παροχή προηγμένων, και ασφαλών υπηρεσιών δορυφορικής πλοήγησης μέσω των συστημάτων Galileo και EGNOS, ενώ είναι υπεύθυνος για την εύρυθμη λειτουργία και την ασφάλεια των επίγειων και διαστημικών υποδομών τους. Παράλληλα, προωθεί την εμπορική εκμετάλλευση υπηρεσιών και δεδομένων του Copernicus (Ευρωπαϊκό Σύστημα Παρακολούθησης της Γης) προς μια ευρεία γκάμα χρηστών ενώ συντονίζει τη δημιουργία του προσεχούς προγράμματος της ΕΕ για τις κυβερνητικές δορυφορικές επικοινωνίες GOVSATCOM. Ο EUSPA προωθεί την επιχειρηματικότητα και την καινοτομία σε επίπεδο ΕΕ παρέχοντας τεχνογνωσία και οικονομικούς πόρους σε καινοτόμους, επιχειρηματίες, start-ups, μικρομεσαίες επιχειρήσεις που επιθυμούν να αξιοποιήσουν δεδομένα από το Διαστημικό Πρόγραμμα της ΕΕ.

## Οργάνωση
Τα όργανα του Οργανισμού είναι το διοικητικό συμβούλιο, το συμβούλιο διαπίστευσης ασφαλείας των ευρωπαϊκών συστημάτων GNSS και ο εκτελεστικός διευθυντής.Το Διοικητικό Συμβούλιο απαρτίζεται από τους αντιπροσώπους των κρατών μελών της ΕΕ, από 5 αντιπροσώπους της Επιτροπής και 1 εκπροσώπου του Ευρωπαϊκού Κοινοβουλίου. Ο Εκτελεστικός διευθυντής είναι υπεύθυνος για τη διαχείριση του Οργανισμού, διορίζεται από το διοικητικό συμβούλιο με αξιοκρατικά κριτήρια και βάσει αποδεδειγμένων διοικητικών και διαχειριστικών ικανοτήτων για πενταετή θητεία. Οι δραστηριότητες για την τεχνική διαπίστευση ασφαλείας ανατίθενται σε επαγγελματίες με τα δέοντα προσόντα στον τομέα της διαπίστευσης περίπλοκων συστημάτων και με το κατάλληλο επίπεδο ελέγχου ασφαλείας, ενεργώντας αντικειμενικά. Το Συμβούλιο διαπίστευσης ασφαλείας απαρτίζεται από αντιπρόσωπους των κρατών μελών της ΕΕ, από 1 αντιπρόσωπο της Επιτροπής και από 1 αντιπρόσωπο του Ύπατου Εκπρόσωπου για θέματα εξωτερικής πολιτικής και πολιτικής ασφαλείας. Για την αντιμετώπιση ειδικών θεμάτων το συμβούλιο διαπίστευσης ασφαλείας θεσπίζει ειδικά βοηθητικά όργανα που ενεργούν κατόπιν οδηγιών του, όπως ειδική ομάδα που διενεργεί ανασκοπήσεις αναλύσεων ασφαλείας και δοκιμές προκειμένου να καταρτίσει τις σχετικές εκθέσεις κινδύνου ή κρυπτογραφική υπηρεσία κατανομής (ΚΥΚ) για θέματα που αφορούν τις κλείδες πτήσης.

## Αναφορές


Κατηγορία:Οργανώσεις με έδρα την Ευρώπη
Χίλαρι Μπορ

Ο **Χίλαρι Μπορ** (γεν. 22 Νοεμβρίου 1989) είναι γεννηθείς Κενυάτης δρομέας μεσαίων αποστάσεων με φυσικά εμπόδια, που εκπροσωπεί τις Ηνωμένες Πολιτείες.

## Καριέρα
Προκρίθηκε στους Ολυμπιακούς Αγώνες 2016 στα 3000 μέτρα στιπλ, αφού τερμάτισε 2ος στο Πρωτάθλημα Στίβου Ηνωμένων Πολιτειών (προκριματικά για τους Ολυμπιακούς Αγώνες). Στο Ρίο ντε Τζανέιρο, τερμάτισε στην 7η θέση, με 8:22.74 και νέο ατομικό ρεκόρ.

Συμμετείχε και στο Παγκόσμιο Πρωτάθλημα Στίβου 2017, όπου κατάφερε να τερματίσει στην 17η θέση στον πρώτο γύρο, και δεν προκρίθηκε στον τελικό.

Στο Diamond League της Ντόχας, στις 3 Μαΐου 2019, κατέκτησε τη 2η θέση με ένα τεράστιο ατομικό ρεκόρ 8:08.41, τερματίζοντας πίσω από τον Σουφιάν Ελ Μπακαλί, για 1 περίπου δευτερόλεπτο.

## Ατομικά ρεκόρ

* 1500 μ – 3:44.30 (2008)
* 3000 μΣ – 8:08.41 (2019)
* 5000 μ – 13:26.81 (2018)

## Παραπομπές

Κατηγορία:Αμερικανοί αθλητές του στίβου
Κατηγορία:Δρομείς μεσαίων αποστάσεων
Κατηγορία:Εμποδιστές
Κατηγορία:Αθλητές του στίβου στους Θερινούς Ολυμπιακούς Αγώνες 2020
Τσι Τσι (γιγάντιο πάντα)

Η **Τσι Τσι** (κινέζικα: 姬姬, πινγίν: *Jī Jī*, 1954 (στη φύση) - 1972 (στον ζωολογικό κήπο) ήταν γνωστό θηλυκό γιγάντιο πάντα που έζησε στον Ζ. Κήπο στο Λονδίνο.

Η Τσι Τσι δεν ήταν το πρώτο πάντα του Ζωολογικού Κήπου, ήταν ένα από τα τέσσερα που έφτασαν στο 1938 αλλά ήταν η Τσι Τσι που έγινε το αστέρι και πόλος έλξης των επισκεπτών του ζωολογικού κήπου.

Η Τσι Τσι εκτίθεται στο Μουσείο φυσικής ιστορίας στο Λονδίνο.

## Η ζωή της
Αιχμαλωτίστηκε τον Μάιο του 1955 στο Μπαγκίνγκ, της Σετσουάν, και μεταφέρθηκε στο ζωολογικό κήπο του Πεκίνου τον Ιούνιο.

Τον Μάιο του 1957, ο Κλιμέντ Βοροσίλοφ ζήτησε ένα πάντα για τον ζωολογικό κήπο της Μόσχας κατά τη διάρκεια της επίσκεψής του στην Κίνα. Ο Τσι Τσι εστάλη μαζί με ένα άλλο πάντα στην Κίνα τον ίδιο μήνα. Ωστόσο, οι απόπειρες να τους ζευγαρώσουν απέτυχαν και ως αποτέλεσμα της εκτροφής από ανθρώπινους κατόχους.

Οι Ρώσοι υποψιάζονταν ότι και τα δύο πάντα ήταν αρσενικά, και ως αποτέλεσμα, οι Σοβιετικοί επέστρεψαν τον Τσι Τσι στην Κίνα σε αντάλλαγμα για ένα άλλο πάντα τον Ιανουάριο του 1958. Τον Μάιο του ιδίου έτους, ο Αυστριακός Χάινι Ντέμερ απέκτησε την Τσι Τσι από τον ζωολογικό κήπο του Πεκίνου και έφερε το ζώο πίσω στον ζωολογικό κήπο της Μόσχας. Μετά την ανάπαυση για μια εβδομάδα, το πάντα ταξίδεψε στο Ζωολογικό Κήπο του Βερολίνου, συγκεκριμένα α τον ζωολογικό κήπο στο Ανατολικό Βερολίνο. Μέχρι τότε,η Τσι Τσι είχε ήδη πουληθεί στον ζωολογικό κήπο του Μπρούτσφιλντ, στο Ιλινόις των ΗΠΑ. Ωστόσο, το Υπουργείο Οικονομικών παρενέβη και ανακοίνωσε ότι το εμπάργκο των ΗΠΑ για αγαθά από τη Λαϊκή Δημοκρατία της Κίνας επεκτάθηκε ακόμη και στα πάντα. Ως εκ τούτου, η Τσι Τσι δεν μπορούσε να εισέλθει στις ΗΠΑ. Ο ζωολογικός κήπος της Φρανκφούρτης παρείχε προσωρινή κατοικία για το πάντα μέχρι που ο Ντέμερ αποφάσισε να προσλάβει προσωρινά το ζώο σε ευρωπαϊκούς ζωολογικούς κήπους. Στη συνέχεια επισκέφθηκε τον ζωολογικό κήπο της Κοπεγχάγης πριν φτάσει στο ζωολογικό κήπο του Λονδίνου στις 5 Σεπτεμβρίου 1958.

Η ζωολογική εταιρεία του Λονδίνου είχε δηλώσει ότι δεν θα ενθάρρυνε τη συλλογή άγριων πάντα, αλλά αποδέχθηκε την Τσι Τσι. Αν και η επίσκεψη της Τσι Τσι είχε αρχικά προγραμματιστεί να διαρκέσει μόνο για τρεις εβδομάδες, αποφασίστηκε να την αγοράσει για £12.000. Η Τσι Τσι έγινε ιδιοκτησία του ζωολογικού κήπου του Λονδίνου στις 26 Σεπτεμβρίου 1958. Ένας ηλικιωμένος κύριος ανταποκρίθηκε στο κάλεσμα για νέες πηγές μπαμπού. Ο ηλικιωμένος σε ένα εξοχικό στην άκρη του δάσους Μεναμπίλι, στο κτήμα Μεναμπίλι στην Κορνουάλη. Ο καπετάνιος, όπως ο άντρας ήταν γνωστός από τους ντόπιους, έκοψε ένα δείγμα από το μπαμπού από τα δέντρα που μεγάλωνε γύρω από το εξοχικό του και το έστειλε στο Λονδίνο. Η Τσι Τσι έφαγε λίγο από αυτό και ο κήπος προσέλαβε τον καπετάνιο για να παρέχει μια τακτική προμήθεια.

## Παραπομπές


Κατηγορία:Διάσημα ζώα
Έλια Μανανγκόι

Ο **Έλια Μοτονέι Μανανγκόι** (γεν. 5 Ιανουαρίου 1993) είναι Κενυάτης δρομέας μεσάιων αποστάσεων.

## Καριέρα
Συμμετείχε στους Κοινοπολιτειακούς Αγώνες 2014, όπου τερμάτισε στη 12η θέση.

Στο Παγκόσμιο Πρωτάθλημα Στίβου 2015 κέρδισε το αργυρό μετάλλιο στα 1500 μέτρα, με χρόνο 3:34.63.

Στους Ολυμπιακούς Αγώνες 2016 ήταν 26ος στις σειρές, αλλά δεν ξεκίνησε στους ημιτελικούς.

Στο Παγκόσμιο Πρωτάθλημα Στίβου 2017 κατέκτησε το χρυσό μετάλλιο στα 1500 μέτρα, με χρόνο 3:33.61.

Στους Κοινοπολιτειακούς Αγώνες 2018 κέρδισε το χρυσό μετάλλιο, με χρόνο 3:34.78.

## Ατομικά ρεκόρ

**Ανοιχτός**

* 800 μέτρα – 1:47.40 (Βρυξέλλες 2015)
* 1500 μέτρα – 3:28.80 (Μονακό 2017)

**Κλειστός**

* 1000 μέτρα – 2:17.09 (Στοκχόλμη 2016)
* 1500 μέτρα – 3:39.77 (Ντίσελντορφ 2016)

## Παραπομπές


Κατηγορία:Κενυάτες αθλητές του στίβου
Κατηγορία:Δρομείς μεσαίων αποστάσεων
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Εθνικός συντηρητισμός

Ο **εθνικός συντηρητισμός** είναι μια εθνικιστική παραλλαγή του συντηρητισμού που επικεντρώνεται στην υπεράσπιση της εθνικής και πολιτιστικής ταυτότητας, του κοινοτισμού και ορισμένες φορές και του ρόλου της θρησκείας στην κοινωνία. 

Συνήθως απέχει από θέσεις και πρακτικές όπως ο οικονομικός φιλελευθερισμός και ο ελευθερισμός, καθώς συνήθως υιοθετεί μια πιο ρυθμιστική προσέγγιση στην οικονομία και προστατευτισμό. Παρόλα αυτά, τα εθνικά συντηρητικά κόμματα σε διάφορες χώρες δεν μοιράζονται απαραίτητα κοινή θέση όσον αφορά την οικονομική πολιτική. Οι απόψεις τους μπορεί να κυμαίνονται από την υποστήριξη των επιχειρήσεων και της μικτής οικονομίας έως και μια προσέγγιση πιο ελεύθερης οικονομίας.

Οι εθνικοί συντηρητικοί συνδυάζουν συνήθως τον συντηρητισμό με εθνικιστικές στάσεις, τονίζοντας την διατήρηση του πολιτισμού, τις οικογενειακές αξίες και την αντίθεση στην παράνομη μετανάστευση ή και την γενικότερη αντίθεση προς την μετανάστευση.

Στην Ευρώπη, οι εθνικοί συντηρητικοί συνήθως υιοθετούν κάποια μορφή ευρωσκεπτικισμού. Στη μετακομμουνιστική κεντρική και ανατολική Ευρώπη ειδικότερα, τα περισσότερα συντηρητικά κόμματα από το 1989 έχουν ακολουθήσει μια εθνική συντηρητική ιδεολογία. Ο πιο αξιοσημείωτος είναι ο Βίκτορ Ορμπάν στην Ουγγαρία, ο οποίος έχει περιγράψει ρητά την ιδεολογία του Φιντές ως εθνικού συντηρητικού χαρακτήρα και η κυβέρνησή του είναι εμπλεκόμενη στην χρηματοδότηση και διάδοση εθνικών συντηρητικών θεσμών σε όλη την Ευρώπη και τις Ηνωμένες Πολιτείες, όπως το Ινστιτούτο Δούναβη, το Mathias Corvinus Collegium, το περιοδικό European Conservative και το Εθνικό Συνέδριο Συντηρητισμού. Στις Ηνωμένες Πολιτείες, ο Τραμπισμός μπορεί να θεωρηθεί μια ποικιλία εθνικού συντηρητισμού, η οποία δίνει επίσης το όνομά της στην Εθνική Συνέλευση Συντηρητικών, που διοργανώνεται από το Ίδρυμα Edmund Burke.

## Εθνικά συντηρητικές ομάδες στο Ευρωπαϊκό Κοινοβούλιο
* Πατριώτες για την Ευρώπη
* Ευρωπαίοι Συντηρητικοί και Μεταρρυθμιστές
* Ευρώπη των Κυρίαρχων Εθνών

## Παραπομπές


## Εξωτερικοί σύνδεσμοι
* 

Κατηγορία:Συντηρητισμός
Κατηγορία:Εθνικισμός
Τσεχική Σοσιαλιστική Δημοκρατία

Η **Τσεχική Σοσιαλιστική Δημοκρατία** (*Česká socialistická republika* στα τσεχικά, συντομογραφία **ČSR**) ήταν δημοκρατία της Τσεχοσλοβακικής Σοσιαλιστικής Δημοκρατίας, η οποία καλύπτει την σημερινή ανεξάρτητη Τσεχία. Η δημοκρατία υπήρξε από τις 1 Ιανουαρίου 1969 έως τον Μάρτιο του 1990.

## Ιστορία
Μετά την κατοχή της Τσεχοσλοβακίας το 1968, οι φιλελεύθερες μεταρρυθμίσεις διακόπηκαν και ανεστράφησαν. Η μόνη εξαίρεση ήταν η ομοσπονδοποίηση της χώρας. Το πρώην συγκεντρωτικό κράτος της Τσεχοσλοβακίας διαιρέθηκε σε δύο συνιστώσες δημοκρατίες, τη Τσεχική Σοσιαλιστική Δημοκρατία και τη Σλοβακική Σοσιαλιστική Δημοκρατία, σύμφωνα με τον Συνταγματικό Νόμο περί της Ομοσπονδίας της 28ης Οκτωβρίου 1968 με ισχύ από την 1η Ιανουαρίου 1969. Λόγω της μετάβασης σε ομοσπονδιακό σύστημα διακυβέρνησης, κάθε δημοκρατία είχε δικό της κοινοβούλιο (Τσεχικό Εθνικό Συμβούλιο και Σλοβακικό Εθνικό Συμβούλιο αντίστοιχα) ενώ το παραδοσιακό κοινοβούλιο της Τσεχοσλοβακίας μετονομάστηκε σε Ομοσπονδιακή Συνέλευση και χωρίστηκε σε δύο θαλάμος: τον *[[Οίκος του Λαού (Τσεχοσλοβακία)|Οίκο του Λαού]]* (τσεχικά: Sněmovna lidu, ) και τον *[[Οίκος των Εθνών (Τσεχοσλοβακία)|Οίκο των Εθνών]]* (τσεχικά: Sněmovna národů, ). Επίσης τέθηκαν σε ισχύ πολύ περίπλοκες διαδικασίες ψηφοφορίας.

Μετά την κατάρρευση του κομμουνισμού στη Τσεχοσλοβακία, η λέξη *σοσιαλιστικός* αφαιρέθηκε από τα ονόματα των δύο δημοκρατιών. Έτσι η Τσεχική Σοσιαλιστική Δημοκρατία μετονομάστηκε σε **Τσεχική Δημοκρατία** (παρόλο που αποτελούσε ακόμα μέρος της Τσεχοσλοβακίας).

Το περίπλοκο σύστημα κοινοβουλευτικών ψηφοφοριών (ντε φάκτο υπήρχαν 5 διαφορετικά νομοθετικά σώματα και όλα είχαν δικαίωμα βέτο) διατηρήθηκε μετά τη πτώση του σοσιαλισμού, περιπλέκοντας και καθυστερώντας πολιτικές αποφάσεις σε μια περίοδο ριζικών αλλαγών στην οικονομία.

Αργότερα, στα μεσάνυχτα της 31ης Δεκεμβρίου 1992 προς την 1η Ιανουαρίου 1993, η Τσεχία έγινε ανεξάρτητο κράτος (δείτε Διάλυση της Τσεχοσλοβακίας).

## Δείτε επίσης

*Τσεχική και Σλοβακική Ομοσπονδιακή Δημοκρατία
*Σλοβακική Σοσιαλιστική Δημοκρατία

## Εξωτερικοί σύνδεσμοι

* Συνταγματικός Νόμος περί της Ομοσπονδίας (στα τσεχικά)

Κατηγορία:Ιστορία της Τσεχίας
Κατηγορία:Ιστορία της Τσεχοσλοβακίας
Εθνική Ολυμπιακή Επιτροπή των Ομόσπονδων Πολιτειών της Μικρονησίας

H **Εθνική Ολυμπιακή Επιτροπή των Ομόσπονδων Πολιτειών της Μικρονησίας** (αγγλικά: *Federated States of Micronesia National Olympic Committee* (FSNNOC)) είναι η εθνική ολυμπιακή επιτροπή των Ομόσπονδων Πολιτειών της Μικρονησίας. Εκπροσωπεί την χώρα εντός της Διεθνούς Ολυμπιακής Επιτροπής (ΔΟΕ) και συνενώνει τις διάφορες μικρονησιακές αθλητικές ομοσπονδίες. Είναι μέλος των Εθνικών Ολυμπιακών Επιτροπών Ωκεανίας.

## Ιστορία
Η επιτροπή ιδρύθηκε το 1995, εννέα χρόνια μετά την ανεξαρτητοποίηση των Ομόσπονδων Πολιτειών της Μικρονησίας και τέσσερα χρόνια μετά την την προσχώρησή της στον ΟΗΕ. Αναγνωρίστηκε από την ΔΟΕ το 1997. Η έδρα της βρίσκεται στο Παλικίρ, στην Πολιτεία του Πόνπεϊ, πρωτεύουσα της χώρας. Πρόεδρός της διατελεί ο Μάρτιν Μπέρνι, ενώ γενικός γραμματέας διατελεί ο Τζιμ Τόμπιν.

## Ρόλος
Η Εθνική Ολυμπιακή Επιτροπή των Ομόσπονδων Πολιτειών της Μικρονησίας είναι υπεύθυνη για τον συντονισμό και την διαχείριση των ομάδων και των αθλητών οι οποίοι συμμετέχουν στους Αγώνες του Ειρηνικού, στους Μικροαγώνες του Ειρηνικού και στους Ολυμπιακούς Αγώνες. Δεν είναι υπεύθυνη για τους αθλητές οι οποίοι συμμετέχουν στους Αγώνες της Μικρονησίας, καθώς καθεμία εκ των τεσσάρων συνιστωσών πολιτειών της χώρας συμμετέχει αυτόνομα.

Η Επιτροπή ήταν υπεύθυνη για την δημιουργία, καθώς και για την διοργάνωση των Αγώνων των Ομόσπονδων Πολιτειών της Μικρονησίας, πολυαθλητική διοργάνωση η οποία περιλαμβάνει, συνολικά, δώδεκα αγωνίσματα και η οποία διεξήχθη τρεις φορές, το 1995, το 1997 και το 2001 και η οποία συγκέντρωσε συνολικό αριθμό αθλητών της τάξεως μεταξύ των 800 και 1000.

Συνολικά, δέκα εθνικές ομοσπονδίες είναι μέλη του FSMNOC: συγκεκριμένα, οι ομοσπονδίες στίβου, μπέιζμπολ, καλαθοσφαίρισης, άρσης βαρών, πάλης, κολύμβησης, σόφτμπολ, αντισφαίρισης, επιτραπέζιας αντισφαίρισης και πετοσφαίρισης.

## Παραπομπές


## Πηγές

*  

Μικρονησια
Κατηγορία:Αθλητισμός στις Ομόσπονδες Πολιτείες της Μικρονησίας
Afrika Bambaataa

Ο **Afrika Bambaataa** (, γεννήθηκε ως **Λανς Τέιλορ**, 17 Απριλίου 1957) είναι Αμερικάνος ντισκ τζόκεϊ, τραγουδιστής, τραγουδοποιός και παραγωγός από το Νότιο Μπρονξ της Νέας Υόρκης. Είναι γνωστός από τη κυκλοφορία μιας σειράς τραγουδιών στην δεκαετία του 1980 που επηρέασαν την ανάπτυξη της κουλτούρας χιπ χοπ. Ο Afrika Bambaataa είναι σεβαστός ως ο "Αμήν Ρα του πολιτισμού της χιπ χοπ", ενώ θεωρείται και πατέρας της ηλεκτροφάνκ. Μέσω της δημιουργίας της οργάνωσης Universal Zulu Nation, έχει βοηθήσει στην εξάπλωση του πολιτισμού χιπ χοπ σε όλο το κόσμο. 

Στις 6 Μαΐου 2016, ο Bambaataa εγκατέλειψε τη θέση του ως επικεφαλής του The Zulu Nation λόγω διαφόρων καταγγελιών σεξουαλικής παρενόχλησης που χρονολογούνται ακόμη και από τη δεκαετία του 1970.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί μουσικοί
Ευρωπαϊκό Κύπελλο Γυναικών 1994–95 (υδατοσφαίριση)

Το **Ευρωπαϊκό Κύπελλο Γυναικών 1994–95** (αγγλικά: *LEN European Cup 1994–95*) ήταν η 8η περίοδος του κορυφαίου πρωταθλήματος γυναικείας υδατοσφαίρισης της Ευρώπης που διοργανώθηκε από την LEN.

Το τουρνουά διοργανώθηκε από τις 6 Ιανουαρίου έως και τις 19 Μαρτίου του 1995. Ο τελικός παίχτηκε μεταξύ της Ολλανδικής Νερέους και της Ιταλικής Οριτζόντε Κατάνια. Η Νερέους νίκησε την Οριτζόντε Κατάνια με 9-8 και κέρδισε τον 2ο τίτλο στην ιστορία της.

## Προκαταρκτικός γύρος
Ο Προκαταρκτικός γύρος διεξήχθη σε δύο ομίλους των τεσσάρων ομάδων μεταξύ 6 και 8 Ιανουαρίου του 1995. Οι πρώτες ομάδες από κάθε όμιλο προκρίθηκαν στην Τελική φάση.
### 1ος όμιλος
Οι αγώνες του 1ου ομίλου πραγματοποιήθηκαν στο Κρέφελντ.

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

----

----

### 2ος όμιλος
Οι αγώνες του 2ου ομίλου πραγματοποιήθηκαν στο Νανσύ.

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

## Τελική φάση
Η Τελική φάση διεξήχθη σε δύο ομίλους των τριών ομάδων μεταξύ 15 και 19 Μαρτίου του 1995 στο Zwembad De Slag στο Ζάανταμ. Οι πρώτες ομάδες του προκαταρκτικού γύρου αντιμετώπισαν στην Τελική φάση τις ομάδες Νερέους, Βουλιαγμένη, Οριτζόντε Κατάνια και Σέντες. 
### 1ος όμιλος

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί

### 2ος όμιλος

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί

### Ημιτελικοί

Πηγή:

### Πέμπτη θέση

Πηγή:

### Τρίτη θέση

Πηγή:

### Τελικός

Πηγή:

### Τελική κατάταξη

Πηγή:

## Παραπομπές


## Εξωτερικοί σύνδεσμοι
*Euro League Women - Book of Champions (1987 έως το 2016)

1994–95
Κατηγορία:Υδατοσφαίριση το 1994
Κατηγορία:Υδατοσφαίριση το 1995
Αρσαλά Ραχμανί Νταουλάτ

Ο **Αρσαλά Ραχμανί Νταουλάτ** (περ. 1937 – 13 Μαΐου 2012) ήταν Αφγανός πολιτικός. Επελέγη να υπηρετήσει στη Γερουσία του Αφγανιστάν, το 2005 και το 2010. Διορίστηκε Αναπληρωτής Υπουργός Ανώτατης Εκπαίδευσης κατά την περίοδο διακυβέρνησης των Ταλιμπάν, το 1998. Το Συμβούλιο Ασφαλείας των Ηνωμένων Εθνών εξέδωσε το ψήφισμα 1267 το 1999, στο οποίο καταγράφονται τα ανώτερα στελέχη των Ταλιμπάν. Τα Ηνωμένα Έθνη ζήτησαν από τα κράτη μέλη να δεσμεύσουν τα χρηματοοικονομικά περιουσιακά στοιχεία αυτών των ατόμων. Ήταν ένα από τα άτομα που τιμωρήθηκαν. Ήταν ακόμη, ένας από τους τέσσερις πρώην ηγέτες των Ταλιμπάν που αποδέχτηκαν την πρόταση συμφιλίωσης από την αφγανική κυβέρνηση. Ορίστηκε επίσης αντιπρόεδρος κατά τη διακυβέρνηση του Χουνταμούλ Φουρκάν για πολιτικές υποθέσεις. 

Τον Σεπτέμβριο του 2010 ο Χαμίντ Καρζάι τον όρισε ένα από τα εβδομήντα μέλη του Ανώτατου Συμβουλίου Ειρήνης του Αφγανιστάν. Σκοπός του Συμβουλίου Ειρήνης ήταν να ξεκινήσει διαπραγματεύσεις με μετριοπαθή στοιχεία των Ταλιμπάν ώστε να τους πείσει να εγκαταλείψουν τις βίαιες ενέργειες και να συμμετάσχουν ειρηνικά στην πολιτική διαδικασία. Στις 16 Ιουλίου 2011 το Συμβούλιο Ασφαλείας των Ηνωμένων Εθνών αφαίρεσε το όνομά του, μαζί με τα ονόματα δεκατριών άλλων πρώην μελών των Ταλιμπάν, από τον κατάλογο της απόφασης 1267. Στις 13 Μαΐου 2012, ο Νταουλάτ σκοτώθηκε από πυροβολισμούς ενώ βρισκόταν μέσα στο αυτοκίνητό του, στην Καμπούλ. 

## Παραπομπές


Κατηγορία:Πρωθυπουργοί του Αφγανιστάν
Άντζι Ντίκινσον

[μικρογραφία|260x260εσ|Με τον [Τζον Γουέιν στην ταινία *[[Ρίο Μπράβο (ταινία)|Ρίο Μπράβο]]* (1959)]]
Η **Άντζι Μπράουν Ντίκινσον** (αγγλ.: *Angie Brown Dickinson*, 30 Σεπτεμβρίου 1931), είναι Αμερικανίδα ηθοποιός.

## Βιογραφία
Η Άντζι Ντίκινσον ξεκίνησε την καριέρα της το 1954 και έχει εμφανιστεί σε περισσότερες από 145 κινηματογραφικές ταινίες, ανάμεσα τους και το θρίλερ του Μπράιαν Ντε Πάλμα *[[Προετοιμασία για έγκλημα]]* το 1980.

Η Ντίκινσον πρωταγωνίστησε επίσης στην επιτυχημένη τηλεοπτική σειρά του NBC *[[Η αστυνομικίνα]]*, για 4 συνεχόμενες σεζόν, από το 1974 έως το 1978, όπου στην σειρά υποδυόταν την δυναμική εκπρόσωπο του νόμου Πέπερ Άντερσον, από το αστυνομικό τμήμα εγκλημάτων του  Λος Άντζελες και μάλιστα αμοιβόταν για κάθε επεισόδιο με το αστρονομικό τότε ποσό των 40.000 δολαρίων.

Στη σειρά είχαν εμφανιστεί ως γκεστ σταρς δεκάδες διάσημοι ηθοποιοί του Χόλυγουντ, όπως οι Σάντρα Ντι, Ντάνι Ντε Βίτο, Λάρι Χάγκμαν, Ντόνα Μάιλς, Ρόμπερτ Βον και η Ντέμπρα Ουίνγκερ.

## Προσωπική ζωή
Η Ντίκινσον έχει  παντρευτεί δύο  φορές και απέκτησε μια κόρη, την Νίκι, η οποία αυτοκτόνησε το 2007 σε ηλικία 40 ετών.

Στο παρελθόν είχε μια θυελλώδη σχέση με τον Φρανκ Σινάτρα αλλά και με τον Αμερικανό πρόεδρο Τζον Κένεντι, την οποία όμως έχει αρνηθεί. Από το  2010 έχει αποσυρθεί οριστικά από την καλλιτεχνική δράση και ζει μόνη στο Μπέβερλι Χιλς.

## Φιλμογραφία

### Κινηματογράφος

### Τηλεοπτικές ταινίες

### Τηλεοπτικές σειρές

## Παραπομπές


## Εξωτερικοί σύνδεσμοι
*

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
I Rise (τραγούδι της Μαντόνα)

Το ***I Rise*** είναι ένα τραγούδι της Αμερικανίδας καλλιτέχνιδας Μαντόνα. Κυκλοφόρησε στις 3 Μαΐου 2019 ως το πρώτο προωθητικό σινγκλ του δέκατου τέταρτου άλμπουμ της, Madame X.

## Ιστορικό και κυκλοφορία
Μέχρι την κανονική κυκλοφορία του άλμπουμ στις 14 Ιουνίου, είχει προγραμματιστεί να κυκλοφορούν κάθε Παρασκευή νέα κομμάτια, μέσω streaming πλατφορμών αλλά και σε ψηφιακή μορφή. Αυτά τα κομμάτια είναι, το "I Rise" στις 3 Μαΐου, το "Future (feat. Quavo)" στις 17 Μαΐου, και το "Dark Ballet" στις 7 Ιουνίου.

Το "I Rise", το πρώτο προωθητικό σινγκλ, περιγράφεται ως ένας «ισχυρός και εμψυχωτικός ύμνος», μιλάει για την επιβίωση από όλες τις αντιξοότητες του κοινωνικού, σύγχρονου κόσμου, αλλά και για την οπλοκατοχή. «Ένας τρόπος να δώσουμε φωνή σε όλους τους περιθωριοποιημένους ανθρώπους που αισθάνονται ότι δεν έχουν την ευκαιρία να εκφράσουν ότι σκέφτονται», με λόγια της ίδιας της Μαντόνα. Η εισαγωγή του τραγουδιού περιέχει ένα μέρος από την ομιλία της κοινωνικής ακτιβίστριας και υπερασπίστριας για τον έλεγχο των όπλων, Emma González. Η Emma González αποτελεί συνιδρύτρια της επιτροπής Never Again MSD, ενώ είναι επιζήσασα από τον πυροβολισμό στο γυμνάσιο Stoneman Douglas της Φλόριντα, το 2018.

## Track listing

## Προσωπικό
Όλοι οι συντελεστές αναφέρονται στο Tidal.
* Μαντόνα – φωνητικά, στίχοι, παραγωγή
* Emma González – φωνητικά
* Jason Evigan – παραγωγή
* Brittany Talia Hazzard – σύνθεση

## Τσαρτς

## Παραπομπές

## Εξωτερικοί σύνδεσμοι
* 
* "Madonna - I Rise" (Audio) on Spotify
* "Madonna - I Rise" (Στίχοι του τραγουδιού)

Κατηγορία:Τραγούδια της Μαντόνα
Κατηγορία:Singles του 2019
Κατηγορία:Τραγούδια του 2019
Φαρνάκης Α΄ της Φρυγίας

Ο **Φαρνάκης Α΄ **, Ελαμιτικά: Parnaka (π. 565-497 π.Χ.) από τη Δυναστεία των Αχαιμενιδών ήταν αξιωματούχος τού Δαρείου Α΄ στο ανάκτορο της Περσέπολης και μετά σατράπης της Φρυγίας. Είναι ο ιδρυτής τού κλάδου των Φαρνακιδών.

## Βιογραφία
Ήταν γιος τού Αρσάμη πρίγκιπα και ίσως βασιλιά (για σύντομο διάστημα) της Περσίας. Μεγαλύτερος αδελφός του ήταν ο Υστάσπης, που είχε γιο τον Δαρείο Α΄.

Σύμφωνα με τις πινακίδες των διοικητικών αρχείων της Περσέπολης, ήταν ο κύριος επί των οικονομικών υποθέσεων αξιωματούχος τού ανιψιού του Δαρείου Α΄ το διάστημα 506-497 π.Χ. Έγινε υπεύθυνος τού ανακτόρου και έφερε την θεσπισμένη για τη θέση του ράβδο, ίσως από πολύτιμο μέταλλο. Μάλλον εμφανίζεται σε μερικά ανάγλυφα της Περσέπολης.

## Στη Φρυγία παρά τον Ελλήσποντο
Ο Φαρνάκης Α΄ είχε κάποια σχέση με τη Φρυγία, περιοχή βορειοδυτικά της Μ. Ασίας, καθώς ο Αριστοτέλης αναφέρει, ότι εισήγαγε ημιόνους στην περιοχή.

Το 477 π.Χ. ο Ξέρξης Α΄ της Περσίας όρισε σατράπη της Φρυγίας τον γιο του Αρτάβαζο Α΄. Οι απόγονοί του αποτελούν τη δυναστεία των Φαρνακιδών και κυβέρνησαν τη Φρυγία κατά τον 4ο αι., ώσπου τους εξεδίωξε ο Αλέξανδρος Γ΄ ο Μέγας.

## Οικογένεια
Γιος του ήταν ο:
* Αρτάβαζος Α΄ άκμασε 480-455 π.Χ., σατράπης της Φρυγίας.

## Πηγές
* Delphi Complete Works of Aristotle (Illustrated). Delphi Classics. 2013. p. 1408. ISBN 9781909496286.
* Briant, Pierre (2002). From Cyrus to Alexander: A History of the Persian Empire. Eisenbrauns. p. 339. ISBN 9781575061207.

Κατηγορία:Δυναστεία των Φαρνακιδών
Κοχύλια

Τα **κοχύλια** είναι είδος ελληνικού βοηθητικού μουσικού οργάνου. Ακριβέστερα, το όργανο προέρχεται από θαλάσσια κοχύλια που μετατρέπονται σε μουσικά όργανα με την κατάλληλη επεξεργασία. Το κάθε κοχύλι έχει το δικό του μουσικό τόνο. Αυτά τα μικρά κοχύλια που ονομάζονται και όστρακα βρίσκονται σε αφθονία στα ελληνικά νησιά.  

## Δείτε επίσης

* Ελληνικά μουσικά όργανα
* Ελληνική λαϊκή μουσική
* Ελληνική μουσική

## Εξωτερικοί σύνδεσμοι

* Τα κοχύλια

Κατηγορία:Κρουστά μουσικά όργανα
Φαρνάκης Β΄ της Φρυγίας

Ο **Φαρνάκης Β΄ ** (άκμασε 430-422 π.Χ.) από τη Δυναστεία των Φαρνακιδών ήταν σατράπης της Φρυγίας παρά τον Ελλήσποντο, υπό την Αυτοκρατορία των Αχαιμενιδών.

## Βιογραφία
Ήταν γιος τού Φαρνάβαζου Α΄ σατράπη της Φρυγίας.

Η Φρυγία απετελείτο από τις περιοχές Τρωάδα, Μυσία και Βιθυνία. Έδρα της ήταν το Δασκύλειον, νότια της Κυζίκου, στη Μυσία.

Ο πατέρας του ήταν γιος τού Αρτάβαζου Α΄ ιδρυτή της δυναστείας, κλάδου των Αχαιμενιδών. Ο Φαρνάκης Β΄ διαδέχθηκε τον πατέρα του το 430 ή τον πάππο του το 455 π.Χ. Τον διαδέχθηκε ο γιος του Φαρνάβαζος Β΄.

## Οικογένεια
Γιος του ήταν ο:
* Φαρνάβαζος Β΄ άκμασε 413-374, σατράπης της Φρυγίας.

## Πηγές
* Classical Numismatic Group

Κατηγορία:Δυναστεία των Φαρνακιδών
Ντελφίνα Πινιατιέλο

Η **Ντελφίνα Πινιατιέλο** (γεν. 19 Απριλίου 2000 στο Σαν Ισίδρο, Μπουένος Άιρες) είναι Αργεντινή αθλήτρια της κολύμβησης. 

## Καριέρα
Ξεκίνησε την κολύμβηση από τα 12 της έτη, και είχε πολλές διακρίσεις στα 400, 800 και 1500 μέτρα ελεύθερο.

Το 2017, κέρδισε τον τίτλο του καλύτερου Αργεντινού αθλητή όλων των αθλημάτων, γνωστό ως *"Olimpia de Oro"*.

## Παραπομπές

Κατηγορία:Αργεντινοί αθλητές της κολύμβησης
Φαρνάβαζος Α΄ της Φρυγίας

Ο **Φαρνάβαζος Α΄ ** (απεβ. πριν το 430 π.Χ.) από τη Δυναστεία των Φαρνακιδών ήταν σατράπης της Φρυγίας παρά τον Ελλήσποντο, υπό την Αυτοκρατορία των Αχαιμενιδών.

## Βιογραφία
Ήταν γιος τού Αρτάβαζου Α΄ σατράπη της Φρυγίας.

Δεν γνωρίζουμε πολλά για τη μορφή του· αναφέρεται στις ιστορικές πηγές μαζί με τον πατέρα του. Πιθανά τον διαδέχθηκε το διάστημα 455-430, ίσως όμως τον Αρτάβαζο Α΄ να τον διαδέχθηκε κατ' ευθείαν ο εγγονός του Φαρνάκης Β΄.

## Οικογένεια
Γιας του ήταν ο:
* Φαρνάκης Β΄ άκμασε 430-422 π.Χ., σατράπης της Φρυγίας.

## Πηγές
* Classical Numismatic Group

Κατηγορία:Δυναστεία των Φαρνακιδών
Εθνική Ουκρανίας U20 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U20 της Ουκρανίας** είναι το συγκρότημα που αντιπροσωπεύει τη χώρα της Ουκρανίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 20 ετών. Είναι επίσης γνωστή ως **Εθνική Ουκρανίας Νέων Γυναικών**. Βρίσκεται υπό τη δικαιοδοσία της Ουκρανικής Ομοσπονδίας Καλαθοσφαίρισης (*Федерація баскетболу України, ФБУ*).

## Κατατάξεις σε διεθνείς διοργανώσεις

; Πορεία σε Ευρωπαϊκά Πρωταθλήματα U20 (Division A):
:Ακολουθούν οι τελικές θέσεις κατάταξης της Εθνικής Ομάδας της Ουκρανίας σε Ευρωπαϊκά Πρωταθλήματα U20 (Νέων Γυναικών) επιπέδου Α:


; Πορεία σε Ευρωπαϊκά Πρωταθλήματα U20 (Division B):
:Ακολουθούν οι τελικές θέσεις κατάταξης της Εθνικής Ομάδας της Ουκρανίας σε Ευρωπαϊκά Πρωταθλήματα U20 (Νέων Γυναικών) επιπέδου Β:


## Δείτε επίσης
* Εθνική Ουκρανίας (καλαθοσφαίριση γυναικών)
* Εθνική Ουκρανίας U18 (καλαθοσφαίριση γυναικών)
* Εθνική Ουκρανίας U16 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Ukraine, ιστορικό ανά έτος στον επίσημο ιστότοπο των αρχείων της FIBA. 
* Федерація баскетболу України, επίσημος ιστότοπος. 

Γυναικων U20
Χάρι Άλεν (τρανς άνδρας)

Ο **Χάρι Άλλεν** ή **Χάρι Λίβινγκστον** (1882 - 27 Δεκεμβρίου 1922) ήταν Αμερικανός τρανς άνδρας από τον Βορειοδυτικό Ειρηνικό, ο οποίος ήταν το θέμα της συνεχιζόμενης κάλυψης εφημερίδων από το 1900 έως το 1922.  Οι εφημερίδες κάλυπταν τα μικρά εγκλήματα που σχετίζονταν με τη ζωή του στο περιθώριο της κοινωνίας, όπως η πορνεία και τα αδικήματα σχετικά με το αλκοόλ, παρόλο που του δόθηκε δυσανάλογη προσοχή από τα μέσα μαζικής ενημέρωσης εξαιτίας της σιωπηρής απόρριψης του φύλου που γεννήθηκε και της άρνησής του να ανταποκριθεί στις κοινωνικές απαιτήσεις και να συμπεριφέρεται σύμφωνα με τα γυναικεία πρότυπα.   Αυτά τα δημοσιεύματα αναφέρονταν σταθερά σ 'αυτόν με θηλυκές αντωνυμίες και χρησιμοποίησαν το όνομα που του δόθηκε κατα τη γέννησή του, Nell Pickerell, ακόμη και όταν ανέφεραν ότι ο Άλλεν προσβαλόταν από αυτό, και ήταν ειλικρινής στην επιμονή του να μην αποκαλείται με αυτό το όνομα.  Το όνομά του ήταν Χάρι Λίβινγκστον από περίπου το 1900 μέχρι το 1911 και έπειτα Χάρι Άλεν.  

## Αρθρα εφημερίδας

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Παραπομπές


Κατηγορία:ΛΟΑΤ πρόσωπα από τις ΗΠΑ
Κατηγορία:Βιογραφία ελληνιστική-επέκταση
Κατηγορία:Τρανς άτομα
Χάρβεϊ Έλιοτ

Ο **Χάρβεϊ Έλιοτ** (αγγλικά: *Harvey Elliott*, 4 Απριλίου 2003) είναι Άγγλος ποδοσφαιριστής, ο οποίος αγωνίζεται ως μέσος για την Άστον Βίλα ως δανεικός από την Λίβερπουλ.

## Σταδιοδρομία σε συλλόγους
**Φούλαμ**
 
Ο Έλιοτ έκανε το ντεμπούτο του με την πρώτη ομάδα της Φούλαμ σε ηλικία 15 χρονών στις 25 Σεπτεμβρίου 2018, σε μία εκτός έδρας νίκη με 3-1 εναντίον της Μίλγουολ για το Λιγκ Καπ Αγγλίας. Συμμετείχε στον αγώνα, περνώντας ως αλλαγή στο 81ο λεπτό. Έτσι, σε ηλικία 15 ετών και 174 ημερών έγινε ο νεώτερος παίκτης της πρώτης ομάδας του συλλόγου και ο νεώτερος που συμμετείχε ποτέ στη διοργάνωση.  Στις 4 Μαΐου 2019, έγινε ο νεώτερος παίκτης που αγωνίστηκε στην Πρέμιερ Λιγκ, σε ηλικία 16 ετών και 30 ημερών. 

**Λίβερπουλ** 

Στις 28 Ιουλίου του 2019 η Λίβερπουλ ανακοίνωσε την απόκτηση του Έλιοτ από τη Φούλαμ για άγνωστο πόσο.http://www.sport-fm.gr/article/podosfairo/upegrapse-ton-taladouxo-eliot-i-liberpoul/3999284 Την ίδια μέρα, έκανε το ντεμπούτο του σε φιλικό κόντρα στη Νάπολι στο οποίο η Λίβερπουλ ηττήθηκε με 3-0.   

## Διεθνής σταδιοδρομία
Έχει αγωνιστεί με τις μικρές εθνικές ομάδες της Αγγλίας ( U15, U16 και U17). 

## Παραπομπές


## Εξωτερικοί σύνδεσμοι
*   
* Προφίλ στο Transfermarkt.com

Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αγγλίας Κ15
Κατηγορία:Ποδοσφαιριστές Εθνικής Αγγλίας Κ16
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Άστον Βίλα
Ματούλα Ζαμάνη

Η **Ματούλα Ζαμάνη** (γενν. 31 Οκτωβρίου 1981) είναι Ελληνίδα τραγουδίστρια και τραγουδοποιός. Ασχολείται με την έντεχνη και την παραδοσιακή μουσική και έχει συνεργαστεί δισκογραφικά με σημαντικούς συνθέτες της αποκαλούμενης έντεχνης μουσικής σκηνής, όπως ο Θανάσης Παπακωνσταντίνου.  

Η καταγωγή της είναι από την Παναγία Καλαμπάκας.

## Παραπομπές


## Εξωτερικοί σύνδεσμοι
* 

Κατηγορία:Ελληνίδες τραγουδίστριες
Κατηγορία:Έλληνες τραγουδοποιοί
Συμμετοχή της Αλγερίας στους Θερινούς Ολυμπιακούς Αγώνες 2020

Η **[[Αλγερία]]** θα συμμετέχει στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. 

## Αποτελέσματα

### Επιτραπέζια αντισφαίριση

### Ιστιοπλοΐα

**M** = Αγώνας μεταλλίων; Χ = Δεν προκρίθηκε στον αγώνα μεταλλίων

### Κανόε καγιάκ

#### Σπριντ

Σημειώσεις: **ΤΑ** = Πρόκριση στον τελικό Α (μεταλλίων); **ΤΒ** = Πρόκριση στον τελικό Β (χωρίς μετάλλια)

### Κολύμβηση

### Κωπηλασία

Σημειώσεις: **ΤΑ**=Τελικός A (μετάλλιο); **ΤΒ**=Τελικός B (χωρίς μετάλλιο); **ΤΓ**=Τελικός Γ (χωρίς μετάλλιο); **ΤΔ**=Τελικός Δ (χωρίς μετάλλιο); **ΤΕ**=Τελικός E (χωρίς μετάλλιο); **ΤΖ**=Τελικός Ζ (χωρίς μετάλλιο); **ΗΑ/Β**=Ημιτελικοί A/B; **ΗΓ/Δ**=Ημιτελικοί Γ/Δ; **ΗΕ/Ζ**=Ημιτελικοί Ε/Ζ; **ΠΗ**=Προημιτελικοί; **Ρ**=Ρεπεσάζ

### Ποδηλασία

#### Δρόμου

### Πυγμαχία

; Άνδρες

; Γυναίκες

### Σκοποβολή

### Στίβος

;Δρόμοι

## Παραπομπές

Κατηγορία:Χώρες στους Θερινούς Ολυμπιακούς Αγώνες 2020
Κατηγορία:Αθλητισμός στην Αλγερία
Γιώργος Πυρπασόπουλος

Ο **Γιώργος Πυρπασόπουλος** (γενν. Αδελαΐδα, 14 Ιουλίου 1974) είναι Έλληνας ηθοποιός, σκηνοθέτης και παρουσιαστής.

## Βιογραφία
Γεννήθηκε το 1974 στην Αδελαΐδα της Αυστραλίας και ήρθε στην Ελλάδα σε ηλικία δύο ετών. Σπούδασε υποκριτική στην Αθήνα και στην Βασιλική Ακαδημία Δραματικών Τεχνών του Λονδίνου. Ξεκίνησε από την εφηβική του ηλικία να παίζει στη τηλεόραση και από τότε έχει πολλές συμμετοχές τόσο στη τηλεόραση, όσο στον κινηματογράφο και στο θέατρο. Είναι ένα από τα ιδρυτικά μέλη της Ελληνικής Ακαδημίας Κινηματογράφου, ενώ το 2012 διετέλεσε πρόεδρος του Σωματείου Ελλήνων Ηθοποιών.

Τη σεζόν 2022-23 πρωταγωνιστεί στη σειρά *Αυτή η νύχτα μένει*.

## Διακρίσεις
Το 1994, στο 35ο Φεστιβάλ Κινηματογράφου Θεσσαλονίκης, ο Πυρπασόπουλος έλαβε ειδική μνεία για την ερμηνεία του στην ταινία του Αντώνη Κόκκινου *Τέλος εποχής.*****

## Προσωπική ζωή
Είναι γιος του ηθοποιού Κόνη Πυρπασόπουλου και εγγονός της εξ αγχιστείας αδελφής της Μαρίκας Νέζερ (εγγονή του Βαυαρού αξιωματικού της οθωνικής Αυλής Χριστόφορου Νέζερ), την οποία έζησε ως γιαγιά του.

Από το 2007 μέχρι το 2011 ήταν παντρεμένος με την ηθοποιό Μόνικα ΜακΣέιν.

Τον Απρίλιο του 2022 έγινε για πρώτη φορά πατέρας, αποκτώντας μια κόρη με τη σύντροφο του.

## Φιλμογραφία

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες σκηνοθέτες
Υγεία στο Τουρκμενιστάν

Το 2016, το προσδόκιμο ζωής για τους άνδρες στο Τουρκμενιστάν ήταν 65 χρόνια για τους άνδρες και 72 χρόνια για τις γυναίκες.

Οι συνηθέστερες αιτίες θανάτου στο Τουρκμενιστάν είναι η καρδιοαγγειακή νόσος, ο καρκίνος και η αναπνευστική νόσος. Οι κύριοι παράγοντες που επηρεάζουν την υγεία των κατοίκων της χώρας είναι το μολυσμένο πόσιμο νερό, η μη επαρκής σίτιση, και τα βιομηχανικά και γεωργικά απόβλητα που συγκεντρώνονται κυρίως στις βορειοανατολικές περιοχές στον ποταμό Αμού Ντάρια και την Αράλη. Ο ιός ανθρώπινης ανοσοανεπάρκειας (HIV) επηρεάζει λιγότερο από το 0,1% των κατοίκων του Τουρκμενιστάν. Ωστόσο, η μεγάλη άνοδο της εμπορίας ναρκωτικών μπορεί να αυξήσει ραγδαία το ποσοστό αυτό.  

Ο πρώην πρόεδρος Σαπαρμουράτ Νιγιαζόφ έχτισε το Μονοπάτι της Υγείας, ένα πεζοδρόμιο-σκάλα μήκους 37 χιλιομέτρων κατά μήκος των ορέων Κοπέτ Νταγκ. Χτίστηκε για να βελτιώσει την υγεία των κατοίκων. Όλοι οι βουλευτές, υπουργοί και υπάλληλοι του δημόσιου τομέα υποχρεούνταν να τον περπατήσουν μια φορά τον χρόνο.

Τον Ιανουάριο του 2016, ο πρόεδρος Κουρμπανγκουλί Μπερντιμουχαμέντοφ απαγόρευσε την πώληση προϊόντων καπνού. Το πρόστιμο για κάθε μαγαζί που πουλά προϊόντα καπνού φτάνει τα 6.900 μανάτ (περίπου 1.700 ευρώ). Ο Αταντούρντ Οντμάνοφ, επικεφαλής της Κρατικής Υπηρεσίας για την Προστασία της Ασφάλειας μιας Υγιούς Κοινωνίας, αποπέμφθηκε νωρίτερα από τη θέση του επειδή απέτυχε να ενθαρρύνει τους καπνιστές να διακόψουν το κάπνισμα.

## Δείτε επίσης

* Φροντίδα υγείας στο Τουρκμενιστάν

## Παραπομπές
Τέκε

Οι **Τέκε** είναι μεγάλη και πολιτικά η σημαντικότερη φυλή των Τουρκμένων στο Τουρκμενιστάν.

## Ιστορία
Οι Τέκε ήρθαν υπό τον έλεγχο των Ρώσων στην δεκαετία του 1880. Οι Τέκε είχαν σημαντική επιρροή στις άλλες τουρκμενικές φυλές, καθώς ήταν η μεγαλύτερη και δυνατότερη φυλή. Οι Τέκε κατάφεραν να νικήσουν τους Πέρσες σε διάφορες επιθέσεις των δεύτερων στον 19ο αιώνα.

Κάθε τουρκμενική φυλή έχει δικό της τρόπο παραγωγής χαλιών, ενδυμασία και διάλεκτο.

Η σοβιετική πολιτική περί εθνικοτήτων κατάφερε να εξαφανίσει τις φυλετικές ταυτότητες του Τουρκμενιστάν, αλλά σήμερα είναι ακόμη σημαντικές. Οι Τέκε (ιδιαίτερα η υποομάδα Αχάλ Τέκε) παραδοσιακά κυριαρχούν στο πολιτικό προσκήνιο. Οι πρόεδροι Σαπαρμουράτ Νιγιαζόφ και Γκενάντι Μπερντιμουχαμέντοφ κατάγονται από την υποομάδα Αχάλ Τέκε.

## Δημογραφικά στοιχεία
Τα μέλη της φυλής Τέκε κατοικούν κυρίως στις νοτιοανατολικές περιοχές της χώρας. Εκπροσωπούν πάνω από το ένα τρίτο του πληθυσμού του Τουρκμενιστάν (πάνω από 1.6 εκατομμύρια άτομα το 2014). Οι κύριες φυλές του Τουρκμενιστάν κατοικούν σε διάφορες περιοχές της χώρας.

Η φυλή Τέκε μπορεί να διαιρεθεί σε δύο υποομάδες. Αυτές είναι οι Αχάλ Τέκε και Μαρί Τέκε. Η επίσημη τουρκμενική γλώσσα βασίζεται στις διαλέκτους των δύο παραπάνω υποομάδων.

## Δείτε επίσης

* Αχάλ-Τέκε
* Κιμπίτκα
* Τουρκομάνοι

## Παραπομπές


## Εξωτερικοί σύνδεσμοι

* Tekke Bokhara: History and evolution of modern Bokhara rugs

Κατηγορία:Τουρκμένοι
Τζελίνα Χαρλαύτη

Η **Τζελίνα Χαρλαύτη** (1958) είναι Ελληνίδα ιστορικός, καθηγήτρια ναυτιλιακής ιστορίας στο Τμήμα Ιστορίας και Αρχαιολογίας του Πανεπιστημίου Κρήτης και από το 2017 Διευθύντρια στο Ινστιτούτο Μεσογειακών Σπουδών του Ιδρύματος Τεχνολογίας και Έρευνας.

## Βιογραφικά στοιχεία

Γεννήθηκε στην Αθήνα και η οικογένεια της κατάγεται από την Κορινθία.  Σπούδασε οικονομικά στο τμήμα Νομικών και Οικονομικών Σπουδών του Πανεπιστημίου Αθηνών και πραγματοποίησε μεταπτυχιακές σπουδές στις αναπτυξιακές σπουδές στο Πανεπιστήμιο του Κέιμπριτζ. Εν συνεχεία εκπόνησε διδακτορική διατριβή στο Πανεπιστήμιο της Οξφόρδης, από το οποίο και αναγορεύθηκε διδάκτωρ ιστορίας το 1988.

Το 1990 εξελέγη Λέκτορας στο Πανεπιστήμιο Πειραιώς με γνωστικό αντικείμενο την ναυτιλιακή ιστορία και το 1996 επίκουρη καθηγήτρια. Το 2003 μετατάχθηκε στο τμήμα ιστορίας του Ιονίου Πανεπιστημίου με τον βαθμό της αναπληρώτριας καθηγήτριας και το 2010 εξελέγη τακτική καθηγήτρια. Έχει διατελέσει μέλος της συντακτικής επιτροπής της διεθενούς επιθεώρησης ναυτιλιακής ιστορίας, αντιπρόεδρος & πρόεδρος της Διεθνούς Εταιρείας Ναυτιλιακής Οικονομικής Ιστορίας (2004 - 2008), πρόεδρος του τμήματος Ιστορίας του Ιονίου Πανεπιστημίου (2004 - 2008) ενώ σήμερα είναι διευθύντρια του Ινστιτούτου Μεσογειακών Σπουδών του Ιδρύματος Τεχνολογίας και Έρευνας στην Κρήτη. Παράλληλα έχει υπάρξει visiting fellow στο Harvard Business School και στο All Souls του Πανεπιστημίου της Οξφόρδης καθώς και επισκέπτρια καθηγήτρια στο πανεπιστήμιο του Newfoundland του Καναδά.

Έχει συγγράψει πλήθος έργων και δημοσιεύσεων σχετικά με την ναυτιλιακή ιστορία. Το 1997 τιμήθηκε με το Runciman Award από την ελληνοβρετανική ένωση για το βιβλίο της *"Α Ηistory of Greek-Owned Shipping. The Making of an International Tramp Fleet, 1830 to the present day"*.

## Συγγραφικό έργο

* *Greek Shipowners and Greece 1945 - 1975* (1993)
* *Α Ηistory of Greek-Owned Shipping. The Making of an International Tramp Fleet, 1830 to the present day* (Routledge, 1996)
* *Ιστορία και Ναυτιλία 16ος - 20ος αιώνα* (εκδόσεις Αλεξάνδρεια, 2001)
* *Έλληνες εφοπλιστές και ναυτιλιακές επιχειρήσεις, Οργάνωση, διοίκηση και στρατηγική* (εκδόσεις Αλεξάνδρεια, 2007 μαζί με τον Γιάννη Θεοτοκά)

## Εξωτερικοί σύνδεσμοι

*Διαδικτυακά μαθήματα ναυτιλιακής ιστορίας *Στην κορυφή του παγκόσμιου στόλου: 1&2* στην πλατφόρμα mathesis.cup.gr

## Παραπομπές


Κατηγορία:Έλληνες ιστορικοί του 20ού αιώνα
Κατηγορία:Έλληνες πανεπιστημιακοί του 20ού αιώνα
Γκλούμοβο (Σαράι)

Το **Γκλούμοβο** (, ) είναι ένα χωριό στον Δήμο Σαράι, στα Σκόπια, στη Βόρεια Μακεδονία.

## Δημογραφία
Σύμφωνα με την απογραφή του 2002, το χωριό είχε πληθυσμό 1683 κατοίκους. 

Οι εθνοτικές ομάδες του χωριού περιλαμβάνουν:

*Αλβανοί  1646
*Βόσνιοι Μουσουλμάνοι 28
*Σλαβομακεδόνες 4
*Σέρβοι 1 
*Τουρκικά φύλα 1
*Άλλοι 3

## Παραπομπές

Κατηγορία:Χωριά Δήμου Σαράι
Κατηγορία:Χωριά της Βόρειας Μακεδονίας
Πέραμα Θεσπρωτίας

*Για συνώνυμους οικισμούς στην Ελλάδα δείτε το λήμμα: [[Πέραμα (αποσαφήνιση)]]*

Το **Πέραμα** είναι χωριό της περιφερειακής ενότητας Θεσπρωτίας, το οποίο βρίσκεται σε απόσταση 34,5 χλμ. ΒΑ. από τους Φιλιάτες και 45 χλμ. ΒΑ. από την Ηγουμενίτσα, ανάμεσα στα χωριά Μέλισσα (ΒΔ.) και Χαραυγή (ΝΑ.). Η παλιά του ονομασία ήταν *Λέκουφα* και αποτελούσε έναν από τους συνοικισμούς (μαχαλάδες) του Γαρδικίου Φιλιατών. Το 1961 αναφέρεται επίσημα ως *Τσιμπουκάτικα* να προσαρτάται στην τότε κοινότητα Γαρδικίου Φιλιατών. Μετονομάστηκε σε Πέραμα το 1963 με το ΦΕΚ 219Α-11/12/1963. Σύμφωνα με το Πρόγραμμα «Καλλικράτης», μαζί με το Γαρδίκι και τη Μέλισσα αποτελούν την τοπική κοινότητα Γαρδικίου Φιλιατών που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 έχει πληθυσμό 17 κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Fokker F28

200px|μικρογραφία|δεξιά|F28-1000
Η σειρά αεροσκαφών **Φόκερ F28** είναι αεροσκάφη μικρής εμβέλειας που σχεδιάστηκαν και κατασκευάστηκαν από τον Ολλανδό κατασκευαστή αεροσκαφών Φώκερ.

## Παραλλαγές
### F. 28 MK 1000
Με μέγιστη χωρητικότητα 70 επιβατών, το οποίο εγκρίθηκε στις 24 Φεβρουαρίου 1969.

### F. 28 MK 2000
Το Mark 1000, με άτρακτο 1.4 μέτρων μπροστά και 0.76 μέτρων στη πίσω πλευρά των φτερών, είχε μέγιστη χωρητικότητα 79 επιβατών. Εγκρίθηκε στις 30 Αυγούστου 1972. Αν και πέταξε για πρώτη φορά στις 28 Απριλίου 1971 και η πρώτη εταιρεία που έκανε πτήση με το αεροπλάνο ήταν η Nigeria Airways τον Οκτώβριο του 1971, κατασκευάστηκαν μόνο δέκα αντίτυπα.

### F. 28 MK 3000
Το Mark 1000, με προέκταση φτερών 1.5 μέτρου, εγκρίθηκε στις 19 Ιουλίου 1978. Ήταν επιτυχημένη παραλλαγή, με μεγαλύτερη δομική αντοχή και αυξημένη χωρητικότητα καυσίμων, ενώ η πρώτη του πτήση έγινε με τη Garuda Indonesia.

### F. 28 MK 4000
Εγκρίθηκε στις 13 Δεκεμβρίου 1976. Είχε χωρητικότητα 85 επιβατών. Το πρώτο πρωτότυπο εμφανίστηκε στις 20 Οκτωβρίου 1976 και ξεκίνησε τη λειτουργία του με τη Linjeflyg (Σουηδία) στο τέλος του έτους.

### F. 28 MK 5000
Θα συνδύαζε τη μικρότερη άτρακτο του MK 3000 και αυξημένο εύρος φτερών. Το αεροπλάνο χρησιμοποιούσε τους ισχυρούς κινητήρες Ρολς Ρόις RB183 Mk555-15H. Αν και αναμενόταν να είναι ένα εξαιρετικό αεροπλάνο για να λειτουργήσει σε βραχυδιαδρόμους λόγω της ανώτερης δύναμής του, το έργο εγκαταλείφθηκε.

### F. 28 MK 6000
Πέταξε για πρώτη φορά στις 27 Σεπτεμβρίου 1973 και είχε μεγαλύτερη άτρακτο, με αυξημένο εύρος φτερών. Πιστοποιήθηκε στην Ολλανδία στις 30 Οκτωβρίου 1975. Δύο κατασκευάστηκαν από 1976. 4 6

### F. 28 MK 6600
Προτεινόμενη εκδοχή. Δεν κατασκευάστηκε.

## Εξωτερικοί σύνδεσμοι
* Airliners.net

Κατηγορία:Πολιτικά αεροσκάφη
Γερούλι

Το **γερούλι** (επιστημονική ονομασία *Hyoscyamus albus*, ελλ. Υοσκύαμος) είναι φυτό της οικογένειας των Στρυχνοειδών (Solanaceae). Το φυτό αναπαράγεται κυρίως στη Νότια Ευρώπη. Υπάρχουν 11 είδη και είναι όλα τοξικά, ενώ από το φυτό χρησιμοποιούνται τα φύλλα και τα κουκούτσια. Χρησιμοποιείται για επουλώσεις. Επίσης, είναι αναλγητικό, αναισθητικό, σπασμολυτικό, ναρκωτικό, προκαλεί διαστολή της κόρης. Η τοξικότητα είναι ανάλογη των συνθηκών και του χώματος στα οποία μεγαλώνει το φυτό.

[μικρογραφία|Γερούλι στην [Τυνησία]]
Το *H. albus* κατανέμεται κυρίως στις ακτές της Μεσογείου, σε χέρσες τοποθεσίες, μπάζα, αρχαιολογικούς χώρους, ερειπωμένα σπίτια, άκρες δρόμων, από το ύψος της θάλασσας μέχρι τα 800 μ. περίπου. Όλο το φυτό είναι αδενωδώς τριχωτό και κολλώδες. Ανθίζει από Ιανουάριο μέχρι Νοέμβριο και τα άνθη έχουν χρώμα ωχρο-κιτρινοπράσινο, συχνά με μια πορφυρή σκούρη κηλίδα στον φάρυγγα της στεφάνης. Στην Ελλάδα απαντούν αυτοφυή 3 είδη του γένους *Hyoscyamu*s (*H. albus*, *H. niger*, *H. aureus*), γνωστά με τα ονόματα γέροντας, γέρος, γιατρός, δαιμοναριά κ.ά.. Το όνομα του *Hyoscyamus* προέρχεται από το αρχ. υός (γενική του ὗς=χοίρος) και το κύαμος=κουκιά. Ειδικότερα, η παράδοση αναφέρει ότι ο χοίρος μπορούσε να τραφεί με το φυτό χωρίς δυσάρεστες συνέπειες, ενώ αντίθετα για τον άνθρωπο είναι τοξικό. Επιπλέον, η κάψα του υοσκύαμου και της κουκιάς μοιάζουν. Όσον αφορά το όνομα του είδους (*albus*), προέρχεται από τα λατινικά, επειδή ο χρωματισμός του άνθους είναι πιο ανοικτός σε σχέση με το συγγενικό *Hyoscyamus niger*. Όπως και πολλά άλλα είδη της οικογένειας *Solanaceae*, το *Hyoscyamus albus* L., είναι φυτό πολύ τοξικό σε όλα τα μέρη του, με κύριο αλκαλοειδές τη σκοπολαμίνη. Η κατάποση από μόνη της μπορεί να οδηγήσει σε θάνατο. Η γνώση του υοσκύαμου ως φαρμακευτικό φυτό είναι πολύ παλιά. Βαβυλώνιοι, Αιγύπτιοι, Πέρσες, Άραβες, Έλληνες και Ρωμαίοι, το χρησιμοποιούσαν τόσο ως ηρεμιστικό όσο και ως δηλητήριο.

## Πηγές
* Παπιομύτογλου Β. 2006, Αγριολούλουδα της Ελλάδας.
* Φυτολογία 2006, Εκδοτική Αθηνών.
* Krigas, N., Lagiou, E., Hanlidou, E. & Kokkini, S., 1999: «The vascular flora of the Byzantine Walls of Thessaloniki (N Greece)» — *Willdenowia*, 29: 77-94
* Lafranchis T. & Sfikas G.: *Flowers of Greece* (Vol. II), 2001
* Strid A.: *Φυτά του Ολύμπου*, Μουσείο Γουλανδρή Φυσικής Ιστορίας, 1980

## Παραπομπές


Κατηγορία:Στρυχνοειδή
Κατηγορία:Ελληνική χλωρίδα
Κατηγορία:Δηλητηριώδη φυτά
Μαυρονέρι Θεσπρωτίας

*Για συνώνυμο οικισμό στην Ελλάδα δείτε το λήμμα: [[Μαυρονέρι]]*

Το **Μαυρονέρι**, επίσημα **Μαυρονέριον**, είναι πεδινό χωριό της περιφερειακής ενότητας Θεσπρωτίας σε υψόμετρο 130 μέτρα.

## Γεωγραφία - Ιστορία
Το Μαυρονέρι βρίσκεται προς τα σύνορα της Ελλάδας με την Αλβανία σε απόσταση 11 χλμ. Β.-ΒΑ. από τους Φιλιάτες και 23 χλμ. ΒΑ. από την Ηγουμενίτσα. Ως οικισμός αναφέρεται επίσημα το 1951 να προσαρτάται στην τότε κοινότητα Φατηρίου. Σύμφωνα με το Πρόγραμμα «Καλλικράτης», μαζί με το Κερασοχώρι αποτελούν την τοπική κοινότητα Κερασοχωρίου που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 έχει πληθυσμό 13 κατοίκους. 
Εκκλησιαστικά υπάγεται στην Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στον Άγιο Κοσμά.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Δυναστεία των Φαρνακιδών

H **Δυναστεία των Φαρνακιδών** ήταν μία Περσική δυναστεία, που κυβέρνησε τη σατραπεία της Ελλησποντικής Φρυγίας υπό τη Δυναστεία των Αχαιμενιδών, από τον 5ο αι. ως τον 4ο αι. π.Χ. Ιδρύθηκε από τον Αρτάβαζο Α΄, γιο τού σατράπη Φαρνάκη Α΄ (νεότερου αδελφού τού Υστάσπη, που γεννήθηκε λίγο πριν το 565 π.Χ.). Ο Φαρνάκης Α΄ ήταν γιος τού Αρσάμη (απεβ. π.  520 π.Χ.) των Αχαιμενιδών, έτσι η δυναστεία είναι πλάγιος κλάδος της δυναστείας των Περσών βασιλέων. Τελευταίο μέλος της είναι ο Φαρνάβαζος Γ΄.

## Ιστορία
Πριν τους Φαρνακίδες, ο Μιτροβάτης (π. 525-522 π.Χ.) είχε κυβερνήσει την Ελλησποντική Φρυγία για τον Κύρο Β΄ τον Μεγάλο (2ο εξάδελφο τού Υστάσπη) και τον γιο του Καμβύση Β΄. Όταν αυτός σκοτώθηκε, η περιοχή του απορροφήθηκε από τον Ορόητο σατράπη της Λυδίας. Έπειτα από την αναδιοργάνωση τού Δαρείου Α΄ (γιου τού Υστάσπη), στην Ελλησποντική Φρυγία τοποθετήθηκε ο Οϊβάρης Β΄ (π. 493 π.Χ.), γιος τού Μεγάβαζου. Αυτόν διαδέχθηκε ο Αρτάβαζος Α΄ ιδρυτής των Φαρνακιδών περί το 479 π.Χ.· η δυναστεία του κυβέρνησε τη σατραπεία ως τις κατακτήσεις τού Αλεξάνδρου Γ΄ του Μεγάλου.

Η έδρα των σατραπών ήταν το Δασκύλειον (πλησίον τού σημερινού Εργιλί). Έπειτα από τις κατακτήσεις του Μακεδόνα στρατηλάτη, κόρες τού Αρτάβαζου Β΄ παντρεύτηκαν Μακεδόνες ευγενείς: η Αρτονίς τον Ευμένη τον Καρδιανό, η Αρτακάμα τον Πτολεμαίο Α΄ της Αιγύπτου και η Βαρσίνη, παιδική φίλη τού Αλέξανδρου Γ΄, έγινε παλλακίδα του και τού γέννησε τον (νόθο) Ηρακλή.

## Τα μέλη της δυναστείας
* Φαρνάκης Α΄ π. 550-497 π.Χ.
* Αρτάβαζος Α΄ άκμασε 480-455 π.Χ.
* Φαρνάβαζος Α΄ άκμασε 455-430 π.Χ.
* Φαρνάκης Β΄ άκμασε 430-422 π.Χ.
* Φαρνάβαζος Β΄ άκμασε 422-387 π.Χ.
* Αριοβαρζάνης άκμασε 407-362 π.Χ.
* Αρτάβαζος Β΄ άκμασε 389-329 π.Χ.
* Φαρνάβαζος Γ΄ άκμασε 370-320 π.Χ.

## Γενεαλογία Φαρνακιδών της Φρυγίας

## Πηγές
* Briant, Pierre (2002). From Cyrus to Alexander: A History of the Persian Empire. Eisenbrauns. p. 351. ISBN 9781575061207.
* Heidemarie Koch, Es kündet Dareios der König. Vom Leben im persischen Großreich. 1992, Mainz.

## Εξωτερικοί σύνδεσμοι
* "''Pharnaces'' (1)" at Livius.org 
* 


Φαρνακιδων
Ευρωπαϊκό Κύπελλο Γυναικών 1996–97 (υδατοσφαίριση)

Το **Ευρωπαϊκό Κύπελλο Γυναικών 1996–97** (αγγλικά: *LEN European Cup 1996–97*) ήταν η 10η περίοδος του κορυφαίου πρωταθλήματος γυναικείας υδατοσφαίρισης της Ευρώπης που διοργανώθηκε από την LEN.

Το τουρνουά διοργανώθηκε το 1997. Ο τελικός παίχτηκε μεταξύ της Ρωσικής ΣΚΙΦ Μόσχας και της Ολλανδικής Νερέους. Η ΣΚΙΦ Μόσχας νίκησε τη Νερέους με 7-6 και κέρδισε τον 1ο τίτλο στην ιστορία της.

## Προκαταρκτικός γύρος
Ο Προκαταρκτικός γύρος διεξήχθη σε ομίλους. Στην Τελική φάση προκρίθηκε από τον έναν όμιλο η Ισπανική Μεντιτεράνι κερδίζοντας 14-4 την Πορτογαλική Sport Algés e Dafundo, στον τελευταίο αγώνα της προκαταρκτικής φάσης.

## Τελική φάση
Η Τελική φάση διεξήχθη σε δύο ομίλους των τεσσάρων ομάδων μεταξύ 12 και 16 Μαρτίου του 1997 στο Zwembad De Slag στο Ζάανταμ.

### 1ος όμιλος

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί

----

----

### 2ος όμιλος

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί

----

----

### Ημιτελικοί

Πηγή:

### Έβδομη θέση

Πηγή:

### Πέμπτη θέση

Πηγή:

### Τρίτη θέση

Πηγή:

### Τελικός

Πηγή:

### Τελική κατάταξη

Πηγή:

## Παραπομπές


## Εξωτερικοί σύνδεσμοι
*Euro League Women - Book of Champions (1987 έως το 2016)

1996–97
Κατηγορία:Υδατοσφαίριση το 1996
Κατηγορία:Υδατοσφαίριση το 1997
Κωνσταντία της Αραγωνίας

Με το όνομα **Κωνσταντία της Αραγωνίας** υπάρχουν οι παρακάτω:

## Πριγκίπισσες (infantes) της Αραγωνίας
* Κωνσταντία της Αραγωνίας (1179-1222), βασίλισσα της Ουγγαρίας και μετά της Γερμανίας
* Κωνσταντία της Αραγωνίας, κυρία της Βιγιένα 1239-1269
* Κωνσταντία της Αραγωνίας, πριγκίπισσα της Βιγιένα 1300-1327
* Κωνσταντία της Αραγωνίας, βασίλισσα της Μαγιόρκας 1318-1346
* Κωνσταντία της Αραγωνίας, βασίλισσα της Σικελίας 1343-1363

## Πριγκίπισσα της Σικελίας
* Κωνσταντία της Σικελίας, βασίλισσα της Κύπρου

## Βασίλισσα της Σικελίας
* Κωνσταντία Χοενστάουφεν της Σικελίας